cyanic-selkie/wikianc huggingface dataset:
Βραβεία Independent Spirit του 2010
Υποψηφιότητες ανά κατηγορία
Ακολουθούν αναλυτικά όλες οι υποψηφιότητες ανά κατηγορία. Οι νικητές σημειώνονται με έντονη συμβολοσειρά.
Εξωτερικοί σύνδεσμοι
2010 Independent Spirit
Α΄ Εθνική ποδοσφαίρου ανδρών 2002-2003
Το πρωτάθλημα της περιόδου 2002-03 ήταν το 44ο που διεξήχθη σε μορφή εθνικής κατηγορίας και το 24ο από καταβολής του επαγγελματικού ποδοσφαίρου. Το κατέκτησε ο Ολυμπιακός για έβδομη συνεχόμενη χρονιά καταρρίπτοντας το ρεκόρ των έξι συνεχόμενων πρωταθλημάτων που διατηρούσε από τη δεκαετία του 1950. Ο Ολυμπιακός ισοβάθμησε στο τέλος του πρωταθλήματος με τον Παναθηναϊκό, όμως κατέλαβε την πρώτη θέση καθώς υπερίσχυσε στους μεταξύ τους αγώνες.
Πρωταθλητής
Ολυμπιακός
Βαθμολογία
Β = Βαθμοί, Αγ.= Αγώνες, Ν =Νίκες; Ι = Ισοπαλίες, Η = Ήττες, ΓΥ= Γκολ Υπέρ, ΓΚ =Γκολ Κατά, Δ =Διαφορά τερμάτων;
Αγώνας μπαράζ
Ο αγώνας μπαράζ πραγματοποιήθηκε μεταξύ του 14ου της Α΄ Εθνικής Ιωνικού και του 3ου της Β΄ Εθνικής Απόλλωνα Καλαμαριάς. Στον αγώνα που διεξήχθη στον Βόλο επικράτησε ο Ιωνικός και παρέμεινε στην πρώτη κατηγορία.
Εξωτερικοί σύνδεσμοι
Κατηγορία:Α΄ Εθνική κατηγορία ποδοσφαίρου αντρών Ελλάδας Κατηγορία:Εγχώρια ποδοσφαιρικά πρωταθλήματα 2002-2003
Γρανάδα (Νικαράγουα)
Η Γρανάδα (ισπανικά: Granada) είναι πόλη της Νικαράγουα και πρωτεύουσα του διαμερίσματος Γρανάδα. Σύμφωνα με την απογραφή του 2005, η Γρανάδα έχει πληθυσμό 105.171, ήταν δηλαδή η πέμπτη μεγαλύτερη πόλη της χώρας. Η Γρανάδα είναι πολιτικά και ιστορικά μια από τις σημαντικότερες πόλεις της Νικαράγουα. Η πόλη είναι χτισμένη στις όχθες της λίμνης Νικαράγουα.
Η Γρανάδα ιδρύθηκε στις 8 Δεκεμβρίου του 1524 από τον Ισπανό εξερευνητή Φρανθίσκο Ερνάντεθ ντε Κόρδοβα και είναι η παλαιότερη πόλη στη Νικαράγουα, ενώ θεωρείται και η παλαιότερη αποικιακή πόλη που ιδρύθηκε στην Αμερική, χωρίς να υπολογίζονται τα στρατόπεδα που εξελίχθηκαν σε πόλεις. Η πόλη για πολλά χρόνια έχει αντιπαλότητα με το Λεόν, το οποίο είναι έδρα των φιλελεύθερων, ενώ η Γρανάδα των συντηρητικών. Η φιλονικία των δύο πόλεων οδήγησε την μεταφορά της πρωτεύουσας από το Λεόν στη Μανάγουα, η οποία βρίσκεται ανάμεσα στις δύο πόλεις. Όπως και άλλες πόλεις της Νικαράγουας έχει γίνει πολλές φορές πεδίο μαχών, με αποτέλεσμα τα ιστορικά κτήριά της να έχουν υποστεί εκτεταμένες ζημιές. Η πόλη σήμερα είναι σημαντικός τουριστικός προορισμός και μεγάλο εμπορικό κέντρο της περιοχής. Ο Καθεδρικός Ναός της Γρανάδα διακρίνεται εύκολα στο αστικό τοπίο.
Εξωτερικοί σύνδεσμοι
Γ
Δημοκλής ο Φυγελεύς
Ο Δημοκλής ο Φυγελεύς (ή Πυγελεύς) ήταν ένας από τους αρχαιότερους Έλληνες λογογράφους. Έζησε, σύμφωνα με τον Διονύσιο τον Αλικαρνασσέα, πριν από τον Πελοποννησιακό πόλεμο, κατά πάσα πιθανότητα τον 5ο π.Χ. αιώνα.
Δεν γνωρίζουμε σχεδόν τίποτα για τη ζωή του. Από το έργο του διεσώθη ένα μόνο απόσπασμα που το αναφέρει ο Στράβων επικαλούμενος τον Δημήτριο τον Σκήψιο. Σύμφωνα με αυτό, κατά τη διάρκεια της βασιλείας του Ταντάλου έγιναν μεγάλοι σεισμοί στη Μικρά Ασία, αισθητοί σε όλη τη Λυδία, την Ιωνία και την Τρωάδα. Χωριά και κωμοπόλεις καταποντίστηκαν τότε, το όρος Σίπυλο υπέστη μεγάλες καταστροφές, έλη μετατράπηκαν σε λίμνες και η Τροία κατακλύστηκε από τα νερά της θάλασσας.
Παραπομπές
κατηγορία:Αρχαίοι Έλληνες ιστορικοί
Ευκάλυπτος Φθιώτιδας
Ο Ευκάλυπτος είναι μικρό πεδινό χωριό της Στερεάς Ελλάδας στην Περιφερειακή Ενότητα Φθιώτιδας το οποίο βρίσκεται στα νότια όρια με την Περιφερειακή Ενότητα Βοιωτίας και προς τα παράλια του κόλπου Αταλάντης στον Βόρειο Ευβοϊκό. Απέχει 9 χλμ. ΝΔ. από την Αταλάντη (έδρα του δήμου), 79 χλμ. ΝΔ. από τη Λαμία και 61 χλμ. (οδηγικά) ΒΔ. από τη Λιβαδειά ενώ δυτικά και βόρεια περνάει ο Αυτοκινητόδρομος 1. Δίπλα του και προς το γειτονικό Κυπαρρίσι είναι οι εγκαταστάσεις της Ελληνικής Ζυθοποιίας Αταλάντης. Αναφέρεται ως ξεχωριστός οικισμός για πρώτη φορά το 1991 να απογράφεται στην κοινότητα Κυπαρισσίου. Σύμφωνα με το πρόγραμμα «Καλλικράτης» μαζί με το Κυπαρίσσι αποτελούν την τοπική κοινότητα Κυπαρισσίου που υπάγεται στη δημοτική ενότητα Αταλάντης του Δήμου Λοκρών και σύμφωνα με την απογραφή του 2011 έχει ως πληθυσμό 10 κατοίκους.
Παραπομπές
Κατηγορία:Δήμος Λοκρών Κατηγορία:Χωριά του νομού Φθιώτιδας
Κούου
Στη Φινλανδική μυθολογία, η Κούου (Kuu ή Kun) ήταν γυναικεία θεότητα που ταυτίζεται με το φεγγάρι.
Σύμφωνα με το έπος Καλέβαλα ήταν κόρη του θεού Ίλματαρ και η γέννηση της μυθολογικά σχετίζεται με τη γέννηση του σύμπαντος. Γεννήθηκε από το ασπράδι των αυγών που έπεσαν από το γόνατο του πατέρα της στη Άβυσσο, και έτσι γεννήθηκε το σύμπαν.
Μελίγια
thumb|170px|Δρόμος στη Μελίγια - εκκλησία Σαγράδο Κοραθόν (Sagrado Corazón). Η Μελίγια (ισπανικά: Melilla) είναι παράλια πόλη στη βόρεια ακτή της Αφρικής, η οποία αποτελεί έδαφος της Ισπανίας, πιθανώς το αρχαίο Ρουσάδειρον, η Μλίλια των Μαυριτανών. Είναι κτισμένη επί της ανατολικής πλευράς της ομώνυμης χερσονήσου που καταλήγει στο ακρωτήριο Τρες Φόρκας. Αποτελεί μια από τις 17 αυτόνομες κοινότητες (Περιφέρειες) της χώρας (αυτόνομη πόλη) και έχει χερσαία σύνορα στα νότια με το Μαρόκο. Βρίσκεται σε απόσταση 15 περίπου χιλιομέτρων από τη Μαροκινή πόλη Ναντόρ. Το 1945 αριθμούσε περίπου 77.000 κατοίκους. Ο λιμένας Μελίγια, μολονότι προστατεύεται από τους δυτικούς και βορείους ανέμους, μέχρι το 1950 δεν διέθετε κατάλληλες και σύγχρονες εγκαταστάσεις που όμως άρχισαν να εκτελούνται με ταχύ ρυθμό στη δεκαετία του 1970.
Τα εδάφη της Μελίγια και της Θέουτα είναι σήμερα τα μοναδικά εδάφη Ευρωπαϊκών κρατών στην Αφρική. Το Μαρόκο θεωρεί ότι αυτά τα εδάφη καθώς και ορισμένες νησίδες (Περσίλ) θα έπρεπε να του ανήκουν και συνεπώς αποτελούν σημείο τριβής μεταξύ των δύο κρατών.
Διοίκηση
Πρόεδρος της περιφερειακής κυβέρνησης και δήμαρχος είναι ο Εδουάρδο δε Κάστρο από τις 15 Ιουνίου 2019. Οι τελευταίες εκλογές για την εκλογή του κοινοβουλίου διεξήχθησαν στις 26 Μαΐου 2019.
Εξωτερικοί σύνδεσμοι
Κατηγορία:Πόλεις της Αφρικής Κατηγορία:Εξκλάβια Κατηγορία:Ειδικά εδάφη των κρατών μελών της Ευρωπαϊκής Ένωσης Κατηγορία:Εδαφικές διαμάχες της Ισπανίας
Νορθάμπτον
Το Νορθάμπτον (αγγλικά: Northampton) είναι πόλη και εμπορικό κέντρο στην περιφέρεια των Ανατολικών Μίντλαντς της Αγγλίας του Ηνωμένου Βασιλείου. Βρίσκεται περίπου 100 χιλιόμετρα βορειοδυτικά του Λονδίνου και 80 χιλιόμετρα νοτιοανατολικά του Μπέρμιγχαμ, χτισμένο στις όχθες του ποταμού Νενέ (Nene) και αποτελεί την πρωτεύουσα της ιστορικής κομητείας του Νορθάμπτονσαϊρ. Ο πληθυσμός της, σύμφωνα με την απογραφή του 2011, είναι 212.015 κάτοικοι.
Εξωτερικοί σύνδεσμοι
Κατηγορία:Πόλεις της Αγγλίας
Φράντισεκ Πλάνιτσκα
Ο Φράντισεκ Πλάνιτσκα (Τσέχικα: František Plánička, ˈfraɲcɪʃɛk ˈplaːɲɪtʃka, 2 Ιουνίου 1904 – 20 Ιουλίου 1996) ήταν Τσεχοσλοβάκος ποδοσφαιριστής που αγωνίστηκε ως τερματοφύλακας. Πέρασε όλη την καριέρα του με τη φανέλα της Σλάβια Πράγας, με την οποία κατέκτησε οκτώ πρωταθλήματα Τσεχίας και ένα Μιτρόπα Καπ. Ως αρχηγός της Εθνικής Τσεχοσλοβακίας ήταν φιναλίστ στο Παγκόσμιο Κύπελλο του 1934. Ήταν κάτοχος του ρεκόρ Ευρώπης διεθνών συμμετοχών από την 68η εμφάνιση του στις 1 Δεκεμβρίου 1937 και για έξι περίπου χρόνια.
Τίτλοι και διακρίσεις
ΣΚ Σλάβια Πράγα Τσεχοσλοβακία Ατομικές διακρίσεις
Εξωτερικοί σύνδεσμοι
Κατηγορία:Τσέχοι ποδοσφαιριστές Κατηγορία:Τσεχοσλοβάκοι ποδοσφαιριστές Κατηγορία:Ποδοσφαιριστές Εθνικής Τσεχοσλοβακίας Κατηγορία:Ποδοσφαιριστές Σλάβια Πράγας Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Παγκοσμίου Κυπέλλου 1934 Κατηγορία:Ποδοσφαιριστές Παγκοσμίου Κυπέλλου 1938
PESCO
Η PESCO (Permanent Structured Cooperation) είναι στρατιωτική συνεργασία μεταξύ των κρατών μελών της Ευρωπαϊκής Ένωσης που θέλουν να συμμετάσχουν ιδιαίτερα στην Κοινή Πολιτική Ασφάλειας και Άμυνας (ΚΠΑΑ). Αυτό μπορεί να αυξήσει τη διαλειτουργικότητα μεταξύ των κρατών μελών της ΕΕ στον αμυντικό τομέα, π.χ. στον συγχρονισμό των εθνικών ενόπλων δυνάμεων ή υλοποίηση κοινών έργων εξοπλισμού. Η κατάργηση των γραφειοκρατικών φραγμών θα πρέπει να οδηγήσει σε ένα είδος «στρατιωτικού Σένγκεν » και θα μπορούσε μακροπρόθεσμα να προετοιμάσει την ίδρυση ενός ευρωπαϊκού στρατού. Αυτός ο μακροπρόθεσμος στόχος αναφέρεται συχνά ως «Ευρωπαϊκή Ένωση Άμυνας».
Παραπομπές
Κατηγορία:Συντομογραφίες
Τζέιμς Γκίλρεϊ
Ο Τζέιμς Γκίλρεϊ (13 Αυγούστου 1756 - 1 Ιουνίου 1815) ήταν Βρετανός καρικατουρίστας και τυπογράφος, διάσημος για τα χαραγμένα πολιτικά και κοινωνικά σατιρέ του, που δημοσιεύθηκαν κυρίως μεταξύ 1792 και 1810. Πολλά από τα έργα του εκτίθενται στην Εθνική Πινακοθήκη Λονδίνου.
Ο Γκίλρεϊ ονομάστηκε "ο πατέρας του πολιτικού γελοιογραφίας", με τα σατιρικά έργα του Γεώργιου του Γ ', πρωθυπουργών και στρατηγών. Θεωρούμενος ως ένας από τους δύο πιο επιφανείς γελοιογράφους, ο άλλος είναι ο Ουίλιαμ Χόγκαρθ, το πνεύμα και το χιούμορ του Γκίλρεϊ, η γνώση της ζωής, η επινοητικότητα, η έντονη αίσθηση της αινιγματικής και η ομορφιά της εκτέλεσης, του έδωσαν την πρώτη θέση ανάμεσα στους καρικατουρίστες.
Εξωτερικοί σύνδεσμοι
Κατηγορία:Άγγλοι εικονογράφοι Κατηγορία:Άγγλοι γελοιογράφοι
Αποθείωση
Αποθείωση είναι η πρώτη επεξεργασία στην οποία υφίσταται το πετρέλαιο και αποσκοπεί στην απομάκρυνση των θειούχων προσμείξεων, οι οποίες κατά την καύση δημιουργούν τα ρυπογόνα οξείδια του θείου (SΟx).
Πηγές
Θεοδωρόπουλος Π., Παπαθεοφάνους Π., Σιδέρη Φ., Χημεία Γ' Γυμνασίου, ΟΕΔΒ, 2009.
Κατηγορία:Τεχνολογία Πετρελαίου Κατηγορία:Χημικές αντιδράσεις
Παλαιόκαινος εποχή
Με τον όρο Παλαιόκαινος εποχή, εννοείται η γεωλογική εποχή κατά το διάστημα 65,5 με 56 εκατομμύρια χρόνια πριν (65,5 ± 0,3 μέχρι 55,8 ± 0,2 εκατομμύρια χρόνια πριν). Είναι η πρώτη εποχή της Παλαιογενούς περιόδου του σύγχρονου Καινοζωικού αιώνα. Όπως και με τις περισσότερες γεωλογικές περιόδους, αν και το γεωλογικό στρώμα που αντιπροσωπεύει τη συγκεκριμένη εποχή είναι γνωστό, είναι δύσκολο να προσδιοριστεί η ακριβής χρονολογία έναρξης ή λήξης της εποχής
Η Παλαιόκαινος εποχής αρχίζει αμέσως μετά του γεγονότος εξαφάνισης στο τέλος της Κρητιδικής περιόδου, το οποίο αφορά στον αφανισμό των δεινοσαύρων (εκτός από τους προγόνους τους, τα σύγχρονα πτηνά, και άλλη πανίδα και χλωρίδα). Ο αφανισμός των δεινοσαύρων άφησε πολλά κενά στα οικοσυστήματα, ώστε εξελίχτηκε νέα πανίδα, μεταξύ άλλων και των πρώτων μεγάλων θηλαστικών.
Παλαιογεωγραφία
Στην Παλαιόκαινο εποχή, συνεχίστηκαν οι διάφορες γεωλογικές διεργασίες που είχαν αρχίσει κατά την ύστερη Κρητιδική Περίοδο. Κατά την Παλαιόκαινο οι ήπειροι συνέχισαν να κινούνται προς τις τωρινές θέσεις τους. Η υπερήπειρος Λαυρασία δεν είχε ακόμα διαιρεθεί σε τρεις ηπείρους - η Ευρώπη και η Γροιλανδία ήταν ακόμα ενωμένες, η Βόρεια Αμερική και η Ασία επίσης ήταν ενωμένες μέσω μίας φυσικής γέφυρας, ενώ η Γροιλανδία και η Βόρεια Αμερική είχαν αρχίσει να αποσπώνται.
Η Νότια και η Βόρεια Αμερική παρέμειναν διαχωρισμένες από τις ισημερινές θάλασσες (ενώθηκαν κατά την Νεογενή περίοδο). Τα τμήματα τις πρώην νοτίου υπερηπείρου Γκοντβάνα συνέχισαν να διαιρούνται, με την Αφρική, τη Νότια Αμερική, την Ανταρκτική και την Αυστραλία να απομακρύνονται μεταξύ τους. Η Αφρική κινήθηκε προς τα βόρεια, προς την Ευρώπη, κλείνοντας σιγά τον Τηθύ Ωκεανό, και η Ινδία άρχισε τη μετακίνηση της προς την Ασία, που θα οδηγούσε στην τεκτονική σύγκρουση μαζί της και την δημιουργία των Ιμαλαίων.
Οι νησιωτικές θάλασσες της Βορείου Αμερικής και η Ευρώπη είχαν αρχίσει να υποχωρούν κατά την έναρξη της Παλαιόκαινου εποχής, επιτρέποντας έτσι την ανάπτυξη νέας χερσαίας χλωρίδας και πανίδας.
Παραπομπές
Κατηγορία:Καινοζωική εποχή
Christmas & Chill
Το Christmas & Chill είναι το δεύτερο extended play (EP) και το δεύτερο Χριστουγεννιάτικο EP της Αμερικανίδας τραγουδίστριας Αριάνα Γκράντε. Η Republic Records το κυκλοφόρησε στις 18 Δεκεμβρίου του 2015 σαν επακόλουθο του 2013 Χριστουγεννιάτικου EP της Christmas Kisses και του 2014 χριστουγεννιάτικου single της "Santa Tell Me". Το EP περιλαμβάνει 6 Χριστουγεννιάτικα τραγούδια που τα έγραψαν και τα παρήγαγαν κυρίως η Grande and συνεργάτες της, τα περισσότερα απο αυτά έχουν R&B ήχο.
Το πρότζεκτ αυτό έλαβε θετικές κριτικές. Έκανε το ντεμπούτο του στην θεση 34 στο αμερικανικό Billboard albums chart και στην θέση 3 στο Billboard Holiday Albums των ΗΠΑ. Tο EP πούλησε 35,000 αντίγραφα στην πρώτη εβδομάδα της κυκλοφορίας του στις Ηνωμένες Πολιτείες και πούλησε πάνω από 180,000 αντίγραφα παγκοσμίως.
Λίστα Τραγουδιών
1. Intro
2. Wit it this Christmas
4. Not just on Christmas
5. True love
6. Winter things
Κατηγορία:Δισκογραφία της Αριάνα Γκράντε
Κυριάκος Βελόπουλος
Ο Κυριάκος Βελόπουλος (Έσσεν, Δυτική Γερμανία, 24 Οκτωβρίου 1965) είναι Έλληνας πολιτικός και δημοσιογράφος, ιδρυτής και πρόεδρος της Ελληνικής Λύσης.
Στο παρελθόν διετέλεσε βουλευτής Β' Θεσσαλονίκης με τον Λαϊκό Ορθόδοξο Συναγερμό. Στις 28 Ιουνίου 2016, ανακοίνωσε την ίδρυση της Ελληνικής Λύσης.
Βιογραφικά στοιχεία
Γεννήθηκε στις 24 Οκτωβρίου του 1965 στη Γερμανία, με καταγωγή από την Αξό και τον Παλαιό Μυλότοπο Πέλλας, από αγροτική προσφυγική οικογένεια με ρίζες από την Καππαδοκία και τον Πόντο. Σε μικρή ηλικία επέστρεψε στην Ελλάδα και αποφοίτησε από το Λύκειο Δενδροποτάμου της Θεσσαλονίκης, ενώ αργότερα σπούδασε στην ιδιωτική σχολή δημοσιογραφίας του «Κέντρου Ελευθέρων Φιλοσοφικών Κοινωνικών Σπουδών» ως υπότροφος. Στο βιογραφικό του αναφέρει ότι το 2013 ολοκλήρωσε προπτυχιακές σπουδές και το 2016 μεταπτυχιακές σπουδές με αντικείμενο την Ιστορία, Αρχαιολογία και τον Ελληνικό Πολιτισμό στο Ανοικτό Πανεπιστήμιο Κύπρου. Από το 2017 πραγματοποιεί διδακτορική διατριβή στο Πανεπιστήμιο της Σόφιας.
Ως δημοσιογράφος έχει παρουσιάσει διάφορες τηλεοπτικές εκπομπές, σε περιφερειακούς τηλεοπτικούς σταθμούς. Οι πιο γνωστές εκπομπές που έχει συμμετάσχει είναι οι «Ελληνόραμα», «Κόντρα και Ρήξη» , «Αποκαλυπτικό Δελτίο» στο Extra Channel 3, και «Ανατρεπτικό Δελτίο» στο Alert TV. Πέρα των ελληνικών, ομιλεί αγγλικά και γερμανικά.
Είναι παντρεμένος με την Όλγα Πετροπούλου και έχουν μία κόρη. Αδελφός του είναι ο δημοσιογράφος και πρώην βουλευτής της Νέας Δημοκρατίας, με τις εκλογές του Μαΐου του 2023, Δημήτρης Βενιέρης.
Πολιτική σταδιοδρομία
Σύμφωνα με τον ίδιο, ως νέος υπήρξε μέλος της νεολαίας του ΠΑΣΟΚ. Πολιτεύτηκε με τον ΛΑΟΣ, με τον οποίο ήταν υποψήφιος βουλευτής στις εθνικές εκλογές του 2004, λαμβάνοντας 5.700 ψήφους, ωστόσο δεν κατάφερε να εκλεγεί, καθότι ο ΛΑΟΣ έμεινε κάτω από το όριο του 3%. Στις νομαρχιακές εκλογές του 2006, διεκδίκησε τη νομαρχία Πέλλας λαμβάνοντας 7.903 ψήφους και κατετάγη τρίτος με ποσοστό 7,1%. Στις βουλευτικές εκλογές του 2007 και του 2009 εκλέχθηκε βουλευτής Β' Θεσσαλονίκης με το ΛΑΟΣ. Στις αυτοδιοικητικές εκλογές του 2010 διεκδίκησε την περιφέρεια Κεντρικής Μακεδονίας, καταλαμβάνοντας την τέταρτη θέση μεταξύ οκτώ υποψηφίων.
Το 2011 υποστήριξε τη συγκυβέρνηση του Λουκά Παπαδήμου στην οποία συμμετείχε και το ΛΑΟΣ με διάφορα στελέχη του, ενώ τον Φεβρουάριο του 2012 απείχε από την ψήφιση του β΄ Μνημονίου μαζί με την πλειοψηφία των βουλευτών του ΛΑΟΣ (εξαίρεση αποτέλεσαν οι Α. Γεωργιάδης και Μ. Βορίδης που υπερψήφισαν τα νέα μέτρα και ακολούθως διεγράφησαν από το κόμμα). Στις 20 Μαΐου 2012 αποχώρησε μαζί με άλλα στελέχη, διαμαρτυρόμενος για την συμπεριφορά οπαδών του κόμματος σε πρώην βουλευτές και δύο μέρες μετά προσχώρησε στη Νέα Δημοκρατία, ωστόσο αρνήθηκε να κατέβει σε εκλογικές διαδικασίες ως μέλος της, λόγω διαφόρων αντιδράσεων. To 2015 τελικώς αποχώρησε από αυτήν, με σκοπό τη δημιουργία νέου κόμματος.
Από το 2016 είναι πρόεδρος του κόμματος Ελληνική Λύση, με το οποίο το 2019 εξελέγη ευρωβουλευτής λαμβάνοντας ποσοστό 4,18% και βουλευτής λαμβάνοντας ποσοστό 3,70%, κερδίζοντας έτσι 10 έδρες στη Βουλή των Ελλήνων.
Απόψεις
Τον Μάιο του 2018, εκπροσωπώντας το κόμμα της Ελληνικής Λύσης, τάχθηκε υπέρ της επίθεσης που δέχθηκε ο δήμαρχος Θεσσαλονίκης Γιάννης Μπουτάρης, λέγοντας ότι «''πρέπει να σταματήσει η αστική ευγένεια με αστείους, επικίνδυνους πολιτικούς. Ο κ. Μπουτάρης εχθές είναι ο ηθικός αυτουργός των όσων έγιναν''». Για τις δηλώσεις αυτές καταδικάστηκε από μεγάλη μερίδα ελληνικών ΜΜΕ και κατηγορήθηκε για δημόσια υποκίνηση βίας και διάδοση ψευδών ειδήσεων που οδηγούν σε αυτή.
Λίγο μετά την εκλογή του στο Ευρωπαϊκό κοινοβούλιο το 2019, υποστήριξε τη κατασκευή τείχους στα σύνορα του Έβρου με σκοπό τη προστασία τους από μετανάστες, καθώς και την επαναφορά της θανατικής ποινής στην Ελλάδα.
Τον Ιούλιο του 2019, λίγες ημέρες μετά την είσοδό του στο Ελληνικό Κοινοβούλιο και με αφορμή την απόφαση της ουκρανικής κυβέρνησης για χημικό ευνουχισμό των παιδεραστών, πρότεινε τη διενέργεια δημοψηφίσματος με θέμα τις ποινές για τρεις κατηγορίες εγκλημάτων: την παιδεραστία, το δουλεμπόριο και το εμπόριο ναρκωτικών. Οι επιλογές που προτείνει προς ψήφιση είναι η θανατική ποινή και η ισόβια κάθειρξη, ενώ για την περίπτωση της παιδεραστίας προτείνει επιπλέον τον χημικό ευνουχισμό. Σε άλλα ζητήματα έχει ταχθεί υπέρ της ανάπτυξης του πρωτογενούς τομέα και της κατάργησης της βουλευτικής ασυλίας.
Σε ένα βιβλίο του, συγκατέλεξε τον Γεώργιο Γεωργαλά, κύριο κυβερνητικό εκπρόσωπο κατά την περίοδο της Χούντας και μετέπειτα θεωρητικό της άκρας δεξιάς, στους «πνευματικούς δασκάλους» του, τον οποίο χρησιμοποίησε ως κύρια πηγή. Ο Γεωργαλάς έχει εκδώσει πολλά ιστορικά βιβλία (τα οποία επικρίνονται ως παραϊστορικά), που χρησιμοποιούν σχήματα του γερμανικού εθνικοσοσιαλισμού στην παρουσίαση της ελληνικής ιστορίας.
Κορονοϊός
Ο Βελόπουλος έχει ταχθεί κατά της χρήσης μάσκας σε παιδιά κάτω των 12 ετών, βάσει δηλώσεων που έκανε τον Σεπτέμβριο του 2020. «Εγώ στο παιδί μου δεν θα έβαζα μάσκα, το λέω ξεκάθαρα. [...] Πώς θα πείσεις ένα παιδί 7-8 ετών να φοράει τόσες ώρες τη μάσκα; Εγώ ζήτησα τις μελέτες. Δεν έχω ξανακούσει για ασυμπτωματική ασθένεια. Δεν είμαι εδώ για να αμφισβητήσω την πανδημία. Αμφισβητώ τη μάσκα.» Κατηγορεί τους επιστήμονες για «αντιφατικές» απόψεις και πως δεν έπεισαν για τη χρήση μάσκας σε παιδιά: «Δεν είμαι εναντίον των μασκών. Ουδέποτε θα ήμουν εναντίον της υγείας των πολιτών. Έχω όμως ερωτηματικά. Οι επιστήμονες που εσείς πουσάρετε, δεν με έπεισαν.» Ανέφερε επίσης πως η χρήση μάσκας μπορεί να έχει αντίκτυπο στη μάθηση και στην ψυχοκοινωνική ανάπτυξη των παιδιών, κάτι το οποίο θα πρέπει να συνυπολογιστεί, ενώ έκανε λόγο για «αρχή του φασισμού» όταν κάποιος επιχειρεί να διαφωνήσει με όσα λένε οι επιστήμονες.
Τον Αύγουστο του 2020, ο Βελόπουλος υποστήριζε ότι «δεν υπάρχει εμβόλιο». Σε δηλώσεις του τον Νοέμβριο κατέκρινε την κυβέρνηση για την παραγγελία 25 εκατομμυρίων δόσεων εμβολίων κατά του ιού λέγοντας πως «δεν υπάρχουν μελέτες [για τα εμβόλια]», ενώ έκανε αναφορές σε λαθρομετανάστες, αφού ο αριθμός δόσεων που παραγγέλθηκε ξεπερνάει κατά πολύ τον πληθυσμό της χώρας, και άφησε υπονοούμενα για πιθανή δωροδόκηση των επιστημόνων που προωθούν το εμβόλιο. Υποστήριξε επίσης πως υπάρχουν επιστήμονες με ενστάσεις και ότι χρειάζονται δοκιμές τριών ετών, σε αντίθεση των 7-8 μηνών που έχουν γίνει, κάνοντας λόγο για εκμετάλλευση του πληθυσμού ως πειραματόζωα.
Άσκησε κριτική στην κυβέρνηση μιλώντας για ελλιπή εκπαίδευση των κλινικαρχών και ανεπαρκείς Μονάδες Εντατικής Θεραπείας (ΜΕΘ), ενώ χαρακτήρισε επίσης την είσοδο δημοσιογράφων στις ΜΕΘ ως «έγκλημα». Επίσης, σε συνέντευξή του κατέκρινε το πρώτο lockdown όπου «[μ]ε ελάχιστα κρούσματα επιβάλαμε οριζόντια κατασταλτικά μέτρα για ολόκληρη την οικονομία και την κοινωνία, οδηγώντας επιχειρήσεις και εργαζομένους στην απόγνωση», αλλά και το ανεξέλεγκτο άνοιγμα του τουρισμού το καλοκαίρι του 2020 αποδίδοντας ευθύνες στην «επίπλαστη αίσθηση επιτυχίας» και την «υπόκυψη της κυβέρνησης σε Γερμανούς tour operators», συγκρίνοντας τον τουριστικό τζίρο με το «υψηλότερο» υγειονομικό κόστος που προέκυψε λόγω αυτού, από την έξαρση της πανδημίας.
Σε ομιλία του στο βήμα της Βουλής στις 15 Ιανουαρίου 2021, ο Κυριάκος Βελόπουλος τοποθετήθηκε κατά της υποχρεωτικότητας ως προς τα τότε καινούργια εμβόλια, αναφέρθηκε στο ζήτημα των ανθρώπων με αυτοάνοσα νοσήματα που ισχυρίστηκε πως «δεν μπορούν να εμβολιαστούν», και κατέκρινε την κυβέρνηση για την αναλογία βασικού μισθού με πρόστιμο για μη χρήση μάσκας, σε σχέση με άλλες χώρες. Έχει χαρακτηρίσει τον εαυτό του και την Ελληνική Λύση ως μη αντιεμβολιαστές και κατά πρακτικών επιβολής, ισχυριζόμενος παράλληλα ότι τα εμβόλια είναι αμφιβόλου ποιότητας και αποκλειστικά προληπτικά. Σε ομιλία του στην Βουλή στις 1 Ιουλίου 2021, καταλόγισε υποκρισία στους βουλευτές του κοινοβουλίου, και απαίτησε να δείξουν τα πιστοποιητικά εμβολιασμού τους, προκαλώντας την έντονη αντίδραση των βουλευτών της Νέας Δημοκρατίας Βασίλη Υψηλάντη και Διονύση Χατζηδάκη. Ο Βελόπουλος έχει επίσης ταχθεί κατά του δικαστικού ακαταδίωκτου για τα μέλη της Επιτροπής Λοιμωξιολόγων.
Κριτική
Έχει δεχθεί κριτική για τη ρητορική, και την ιδεολογία του, ενώ η παρουσία του στη πολιτική συνδέεται με την εξάπλωση της άκρας δεξιάς στην Ελλάδα, ειδικά μετά τη πτώση της Χρυσής Αυγής από την Ελληνική βουλή το 2019. Πολλοί από τους ισχυρισμούς σε ιστορικά, πολιτικά και ιατρικά ζητήματα αμφισβητούνται, με τον ίδιο να έχει δημιουργεί συχνά αντιπαραθέσεις για όσα υποστηρίζει.
Παραπλάνηση του τηλεοπτικού κοινού
Επί σειρά ετών παρουσιάζει τηλεοπτικές εκπομπές, οι οποίες εμφανίζουν σταθερό μοτίβο ειδησεογραφίας (εθνικά, διεθνή γεωπολιτικά ζητήματα και μεταναστευτικό) στην οποία παρεμβάλλονται τηλεπωλήσεις προϊόντων όπως συμπληρώματα διατροφής, βιβλία, είδη εναλλακτικής ιατρικής και άλλα.
Με τις εν λόγω εκπομπές έχει κατηγορηθεί ότι επιδιώκει την παραπλάνηση του τηλεοπτικού κοινού, καθώς και τη διάδοση ψευδών ειδήσεων και θεωριών συνωμοσίας, αλλά και τη προώθηση αμφιλεγόμενων προϊόντων. Μεταξύ άλλων έχει υποστηρίξει ότι ο Τζωρτζ Σόρος τον έχει στοχοποιήσει «επειδή είναι επικίνδυνος», η Ελλάδα πληρώνει μετανάστες για να επισκέπτονται οίκους ανοχής, καθώς και σειρά διαφόρων αστήρικτων θεωριών με αντικείμενο το περιβάλλον, φυλετικά ζητήματα και τη δημόσια υγεία.
Ψευδεπίγραφες επιστολές Χριστού
Το 2014 παρουσίασε στην εκπομπή του χειρόγραφες επιστολές, οι οποίες, σύμφωνα με τον ίδιο, ήταν γραμμένες από τον Ιησού Χριστό. Το συγκεκριμένο γεγονός συζητήθηκε από ελληνικά ΜΜΕ και πολιτικούς, που χαρακτήρισαν τις επιστολές απαράδεκτες και έκαναν λόγο για απόπειρα παραπληροφόρησης των τηλεθεατών. Στη πραγματικότητα, οι επιστολές που αναρτήθηκαν προς πώληση, είναι χειρόγραφα της Μονής Διονυσίου, από το 1420, και η ακαδημαϊκή κοινότητα συμφωνεί πως πρόκειται για ψευδεπίγραφα. Αρχικά, διέψευσε ότι τις πωλούσε, αργότερα όμως ο ίδιος παραδέχθηκε την ύπαρξη τους και ανέφερε σε συνέντευξη του: «Είναι γεγονός ότι υπάρχουν χειρόγραφα του Ιησού, δεν το παίρνω πίσω ως ιστορικός», και έκανε λόγο για «ημιμάθεια» των επικριτών του.
Κρέμα κατά του κορονοϊού
Σε εκπομπή που προβλήθηκε τον Μάρτιο του 2020, την περίοδο που η Ελλάδα αντιμετώπιζε την επιδημία του κορονοϊού, ο Βελόπουλος διαφήμισε αντισηπτικό, το οποίο βάσει ισχυρισμών του, είχε την δυνατότητα να προστατεύει τους ανθρώπους από τον ιό. Η πώληση του συγκεκριμένου προϊόντος επικρίθηκε από μέσα ενημέρωσης και Έλληνες πολίτες, που ισχυρίστηκαν πως τα αντισηπτικά δεν προστατεύουν από τη διάδοση του ιού και έκαναν λόγο για αισχροκέρδεια. Λίγες ημέρες μετά τα δημοσιεύματα, υπήρξε εισαγγελική παρέμβαση. Το ΕΣΡ απέδωσε συνολικά πρόστιμα ύψους 730.000 ευρώ σε 25 περιφερειακούς σταθμούς που μετέδωσαν τα συγκεκριμένα προϊόντα, ενώ ο Βελόπουλος αντέδρασε υποστηρίζοντας αφενός ότι τα πρόστιμα στους σταθμούς δεν δικαιολογούνταν από τον νόμο και αφετέρου πως ο ίδιος και η Ελληνική Λύση αποτελούν στόχο συγχρονισμένων επιθέσεων.
Δικαστικές υποθέσεις
Ο Βελόπουλος καταδικάστηκε με την απόφαση 1375-1376/1999 του Εφετείου Θεσσαλονίκης σε τέσσερις μήνες φυλάκιση με τριετή αναστολή για υπεξαίρεση ποσού 1.440.000 δραχμών από διαφημίσεις που έμπαιναν στον τηλεοπτικό σταθμό "ΤV Θεσσαλονίκη". Το 2011 ο Κυριάκος Βελόπουλος κατηγόρησε τον εκπαιδευτικό Παύλο Αντωνόπουλο ως «προβοκάτορα που διαλύει τις εργατικές συγκεντρώσεις καθοδηγώντας τους "κουκουλοφόρους" και δίνοντάς τους εντολές να επιτίθενται στη Βουλή και στους αστυνομικούς με μολότοφ». Το 2014, ο εκπαιδευτικός κατέθεσε αγωγή εναντίον του, με συνέπεια να καταδικαστεί για συκοφαντική δυσφήμιση με πρόστιμο ύψους 15.000 ευρώ, ενώ του απαγορεύτηκε να αναφέρει το όνομα του εκπαιδευτικού.
Σχέσεις με τον Μάρκο Καραμπέρη
To 2012 επικρίθηκε για διασυνδέσεις με τον επικεφαλή εγκληματικής οργάνωσης Μάρκο Καραμπέρη, ο οποίος αργότερα καταδικάστηκε σε φυλάκιση 11 ετών. Στο παρελθόν ο Μάρκος Καραμπέρης συμμετείχε στον πολιτικό συνδυασμό του Κυριάκου Βελόπουλου με το ΛΑΟΣ ως υποψήφιος αντιπεριφερειάρχης Ημαθίας.
Συγγραφικό έργο
Έχει συγγράψει τα εξής βιβλία:
Παραπομπές
Κατηγορία:Έλληνες δημοσιογράφοι Κατηγορία:Έλληνες πολιτικοί του 21ου αιώνα Κατηγορία:Έλληνες αρχηγοί κομμάτων Κατηγορία:Βουλευτές εκλεγμένοι με την Ελληνική Λύση Κατηγορία:Ευρωβουλευτές εκλεγμένοι με την Ελληνική Λύση Κατηγορία:Πρόεδροι Παρατάξεων Περιφέρειας Κεντρικής Μακεδονίας Κατηγορία:Περιφερειακοί Σύμβουλοι Κεντρικής Μακεδονίας Κατηγορία:Βουλευτές Β΄ Θεσσαλονίκης Κατηγορία:Βουλευτές εκλεγμένοι με τον ΛΑΟΣ Κατηγορία:Ευρωβουλευτές της Ελλάδας εκλεγμένοι την περίοδο 2019-2024 Κατηγορία:Βουλευτές Λάρισας Κατηγορία:Βουλευτές Β3' Νότιου Τομέα Αθηνών Κατηγορία:Ελληνική Λύση
Πετροχημεία
Η Πετροχημεία είναι ένας κλάδος της χημείας, ο οποίος μελετά την μετατροπή του αργού πετρελαίου (πετρέλαιο) και του φυσικού αερίου σε χρήσιμα προϊόντα ή πρώτες ύλες. Αυτά τα λεγόμενα και πετροχημικά έχουν γίνει ένα ουσιαστικό μέρος της χημικής βιομηχανίας σήμερα.
Προέλευση
300px|μικρογραφία|δεξιά|Αμπαντάν Πετροχημικο Συγκρότημα (Ιράν, 1970) Είναι δυνατόν να παραχθεί πετρέλαιο από οποιοδήποτε είδος οργανικής ύλης κάτω από τις κατάλληλες συνθήκες. Η συγκέντρωση της οργανικής ύλης δεν είναι πολύ υψηλή στις αρχές, αλλά το πετρέλαιο και το φυσικό αέριο εξελίχθηκαν σε μέρη που ευνόησαν τη διατήρηση τέτοιων στοιχείων, όπως η περίκλειση του πορώδους ψαμμίτη. Το πετρέλαιο που παράγεται από φυσικές μεταβολές των οργανικών υλικών που διαρκούν εκατομμύρια έτη, συσσωρεύεται κάτω από την επιφάνεια της Γης σε εξαιρετικά μεγάλες ποσότητες.
Η πρώτη εμπορική εταιρεία πετρελαίου ιδρύθηκε το 1859, δύο χρόνια αργότερα συστάθηκε και το πρώτο διυλιστήριο πετρελαίου. Η βιομηχανία αναπτύχθηκε στα τέλη της δεκαετίας του 1940. Η ζήτηση για τα προϊόντα που προέρχονται από την πετροχημική βιομηχανία αυξήθηκε κατά τη διάρκεια του Β΄ Παγκοσμίου Πολέμου. Η ζήτηση για συνθετικά υλικά σταδιακά αυξήθηκε, και αυτή η αυξανόμενη ζήτηση καλύφθηκε με την αντικατάσταση δαπανηρών και μερικές φορές λιγότερο αποδοτικών προϊόντων από τα συνθετικά υλικά. Αυτό συντέλεσε στο να εξελιχθεί η επεξεργασία των πετροχημικών σε μια μεγάλη βιομηχανία.
Πριν από αυτή την εξέλιξη, η πετροχημική βιομηχανία ήταν ένας προσωρινός κλάδος, όπου πραγματοποιούνταν διάφορα πειράματα. Η βιομηχανία χρησιμοποίησε βασικά υλικά: συνθετικά καουτσούκ κατά τη δεκαετία του 1900, βακελίτη, το πρώτο πετροχημικό που προήλθε από πλαστικό το 1907, οι πρώτοι διαλύτες πετροχημικών στη δεκαετία του 1920, πολυστυρένιο στη δεκαετία του 1930. Μετά την περίοδο αυτή, η βιομηχανία παρήγαγε υλικά για ένα μεγάλο φάσμα τομέων, από είδη οικιακής χρήσης (συσκευές κουζίνας, κλωστοϋφαντουργίας, έπιπλα), ιατρικής (βηματοδότες, σάκους μετάγγισης), αναψυχής (αθλητικά παπούτσια, υπολογιστές) ή είδη για εξαιρετικά εξειδικευμένους τομείς όπως αυτά για ανίχνευση στην αρχαιολογία και την εγκληματολογία.
Πλουτοχώρι Ηλείας
Το Πλουτοχώρι είναι μικρό ακατοίκητο χωριό της Πελοποννήσου στην Περιφερειακή Ενότητα Ηλείας  σε υψόμετρο 247 μέτρα.
Γεωγραφικά - Ιστορικά στοιχεία
Το Πλουτοχώρι είναι χωριό του οποίου οι κάτοικοί του αναγκάσθηκαν, μετά από τις κατολισθήσεις του 1963 και τους σεισμούς του 1965, να μετακινηθούν και να κτίσουν νέο οικισμό με την ονομασία Νέο Χωριό νοτιοανατολικότερα σε απόσταση περίπου 2 χιλιομέτρων. Απέχει 15 χλμ. Α.-ΒΑ. από τα Κρέστενα (έδρα δήμου) και 35 χλμ. ΒΔ. από την Ανδρίτσαινα ενώ βορειοανατολικά περνάει ο Αλφειός, βορειοδυτικά είναι η Φρίξα και νοτιοδυτικά η Σκιλλουντία.
Αναφορές για τον οικισμό με την παλιά του ονομασία Τόγια υπάρχουν πριν την περίοδο της Επανάστασης του 1821 να συμπεριλαμβάνεται μεταξύ των χωριών και οικισμών που υπάγονταν στην τότε επαρχία Φαναρίου. Με το ίδιο όνομα αναφέρεται επίσημα το 1835 να προσαρτάται στον τότε δήμο Ηπείου. Το 1919 με το ΦΕΚ 69Α - 26/03/1919 ορίστηκε έδρα της ομώνυμης νεοϊδρυθείσας κοινότητας και το 1927 με το ΦΕΚ 306Α - 22/12/1927 μετονομάστηκε σε Πλουτοχώριον. Σύμφωνα με το Σχέδιο Καλλικράτης μαζί με το Νέο Χωριό αποτελούν την τοπική κοινότητα Πλουτοχωρίου που υπάγεται στη δημοτική ενότητα Σκιλλούντος του Δήμου Ανδρίτσαινας - Κρεστένων και σύμφωνα με την απογραφή 2011 δεν έχει πλέον μόνιμους κατοίκους.
Παραπομπές
Κατηγορία:Χωριά του νομού Ηλείας Κατηγορία:Δήμος Ανδρίτσαινας - Κρεστένων
Ανδρέας Μιχαλόπουλος (πολιτικός)
250px|thumb|Αξιωματικοί του ελληνικού και του βρετανικού πολεμικού ναυτικού με τον αρχιεπίσκοπο Θυατείρων [[Γερμανός Στρηνόπουλος|Γερμανό Στρηνόπουλο και τον υφυπουργό Τύπου (δεύτερος στα δεξιά του) Ανδρέα Μιχαλόπουλο στο κατάστρωμα του αντιτορπιλικού Πίνδος.]] Ο '''Ανδρέας Κ. Μιχαλόπουλος''' (1897-1982) υπήρξε Έλληνας πολιτικός.
Βιογραφικά στοιχεία
Επί κυβερνήσεως Ελευθερίου Βενιζέλου, διορίστηκε νομάρχης Δράμας & Καβάλας την 12.10.1920 (Φ.Ε.Κ. τεύχος Γ΄, 232/1920), θέση την οποία υπηρέτησε μέχρι την 9.11.1920 (Φ.Ε.Κ. τεύχος Γ΄, 25/1921). Διορίστηκε νομάρχης επίσης νομάρχης Κέρκυρας, διετέλεσε αντιπρόεδρος της Ελληνικής Εταιρείας Υδάτων (ΕΕΥ) και παρουσιαστής ραδιοφωνικών εκπομπών. Θεωρούνταν σημαντικός αγγλόφιλος παράγοντας πριν την Γερμανική εισβολή στην Ελλάδα επί δικτατορίας Ιωάννη Μεταξά. Αργότερα πήρε μέρος στην κυβέρνηση Τσουδερού ως υφυπουργός Τύπου και Πληροφοριών (24 Σεπτεμβρίου 1941-25 Μαΐου 1943). Διέμεινε κατά μεγάλο μέρος της ζωής του στο Ηνωμένο Βασίλειο και στις Ηνωμένες Πολιτείες.
Παραπομπές
Κατηγορία:Έλληνες υφυπουργοί Τύπου και Πληροφοριών Κατηγορία:Νομάρχες Κέρκυρας Κατηγορία:Νομάρχες Δράμας Κατηγορία:Νομάρχες Καβάλας
Πάουλ Βιλτ (Ελβετός αστρονόμος)
Ο Πάουλ Βιλτ (Paul Wild, 5 Οκτωβρίου 1925 – 2 Ιουλίου 2014) ήταν Ελβετός αστρονόμος που ανεκάλυψε πολλούς κομήτες και αστεροειδείς.
Ζωή και έργο
Ο Βιλτ γεννήθηκε στο Βέντενσβιλ της Ελβετίας και σπούδασε μαθηματικά και φυσική στο Ελβετικό Ομοσπονδιακό Ινστιτούτο Τεχνολογίας της Ζυρίχης από το 1944 ως το 1950. Στη συνέχεια εργάσθηκε στο περίφημο Τεχνολογικό Ινστιτούτο της Καλιφόρνια (Caltech), όπου ερεύνησε γαλαξίες και υπερκαινοφανείς αστέρες με τον Φριτς Τσβίκυ από το 1951 μέχρι το 1955. .
Στις 2 Οκτωβρίου 1957, ο Βιλτ πραγματοποίησε την πρώτη του ανακάλυψη κομήτη, αυτή του 1957 IX, παρατηρώντας από το Αστεροσκοπείο του Τσίμερβαλντ, κοντά στη Βέρνη.
Ο Βιλτ έγινε καθηγητής στο Πανεπιστήμιο της Βέρνης και, το 1980, διευθυντής του Αστρονομικού Ινστιτούτου του Πανεπιστημίου, παραμένοντας σε αυτή τη θέση μέχρι το 1991. Απεβίωσε στη Βέρνη σε ηλικία 88 ετών.
Ανακαλύψεις
Ο γνωστότερος από τους κομήτες που ανακαλύφθηκαν από τον Βιλτ είναι ο 81P/Wild, γνωστός και ως Βιλτ 2, καθώς επιλέχθηκε από τη NASA ως στόχος της διαστημικής αποστολής Stardust. Το μη επανδρωμένο αυτό διαστημόπλοιο εκτοξεύθηκε το 1999 και πέρασε πολύ κοντά από τον πυρήνα του κομήτη και μέσα από την ουρά του, συλλέγοντας δείγμα από τη σκόνη του το 2004. Τα δείγματα αυτά επιστράφηκαν στη Γη μέσα σε μία κάψουλα και η ανάλυση των κόκκων σκόνης παρέσχε νέα δεδομένα για την εξέλιξη του Ηλιακού Συστήματος. Σημαντικές στη βιοχημεία οργανικές χημικές ενώσεις όπως η γλυκίνη βρέθηκαν σε υλικό κομήτη για πρώτη φορά. Επιπροσθέτως, ανιχνεύθηκαν ενδείξεις για την παρουσία νερού στην υγρή κατάσταση.
Εξωτερικοί σύνδεσμοι
Κατηγορία:Ελβετοί αστρονόμοι Κατηγορία:Αστρονόμοι του 20ού αιώνα
Γαρδίκι Φθιώτιδας
Το Γαρδίκι Φθιώτιδας είναι χωριό της Περιφερειακής Ενότητας Φθιώτιδας, στην Περιφέρεια Στερεάς Ελλάδας. Απέχει 25 χλμ. από τη Σπερχειάδα (έδρα του δήμου) και 56 χλμ. από τη Λαμία. Διοικητικά ανήκει στην Κοινότητα Γαρδικίου, της Δημοτικής Ενότητας Σπερχειάδας και υπάγεται στον Δήμο Μακρακώμης.
Γεωγραφικές πληροφορίες
Το Γαρδίκι είναι ορεινό χωριό του Νομού Φθιώτιδας. Βρίσκεται στο νοτιοδυτικό τμήμα του νομού, στις πλαγιές των Βαρδουσίων, χτισμένο σε υψόμετρο 1025 μέτρων. Διοικητικά ανήκει στον Δήμο Μακρακώμης και ο πληθυσμός του είναι 353 κάτοικοι, σύμφωνα με την Απογραφή του 2011.
Στο παρελθόν, επειδή στη Φθιώτιδα υπήρχαν δύο οικισμοί με το όνομα Γαρδίκι (σήμερα το ένα έχει μετονομαστεί σε Πελασγία), αναφερόταν ως Γαρδίκι Ομιλαίων, από τον τέως Δήμο Ομιλαίων, όπου ανήκε και του οποίου απετέλεσε έδρα.
Κοινότητα Γαρδικίου Φθιώτιδας
Το Γαρδίκι με 353 κατοίκους, μαζί με τους οικισμούς Κουτσούφλιανη με 66 κατοίκους και Κουρελέικα με 35 κατοίκους, αποτελούν την Κοινότητα Γαρδικίου Φθιώτιδας, με συνολικό πληθυσμό 454 κατοίκων, σύμφωνα με την Απογραφή του 2011.
Εξέλιξη πληθυσμού
Το Γαρδίκι Ομιλαίων Φθιώτιδας, υπήρξε μεγάλο χωριό με πληθυσμό που ξεπερνούσε τους 1.000 κατοίκους, ωστόσο, από τη δεκαετία του 1950, ο πληθυσμός του άρχισε να ελαττώνεται, ακολουθώντας παρόμοια πορεία, με τα περισσότερα ορεινά χωριά της Ελλάδας.
Διοικητικές μεταβολές
Το Γαρδίκι Ομιλαίων Φθιώτιδας, υπήρξε πρωτεύουσα του Δήμου Ομιλαίων, που λειτούργησε μέχρι το 1912. Στο διάστημα 1912-1998 υπήρξε έδρα ξεχωριστής Κοινότητας. Με την εφαρμογή του Σχεδίου «Καποδίστριας» το 1999, εντάχθηκε στον διευρυμένο Δήμο Σπερχειάδας, ενώ με την εφαρμογή του Προγράμματος «Καλλικράτης» το 2011, εντάχθηκε στον Δήμο Μακρακώμης.
Χάρτης
<mapframe latitude="38.896911" longitude="22.099686" zoom="12" width="1000" height="500" align="center" />
Κατηγορία:Χωριά του νομού Φθιώτιδας Κατηγορία:Δήμος Μακρακώμης
Aion: The Tower of Eternity
Το Aion: The Tower of Eternity (κορεάτικα: 아이온: 영원의 탑), ιαπωνικά: タワー オブ アイオン) και Aion: Steel Cavalry στη Βόρεια Αμερική, είναι MMORPG που κυκλοφόρησε από την νοτιοκορεάτικη εταιρεία NCsoft. Το παιχνίδι συνδυάζει τα σενάρια της μάχης παίχτη εναντίον παίχτη (PvP) και μάχης παίχτη εναντίον περιβάλλοντος (PvE), σε μια νέα μορφή σεναρίου που οι δημιουργοί του παιχνιδιού ονόμασαν «παίχτης εναντίον παίχτη εναντίον περιβάλλοντος» («Player versus Player versus Environment» ή «PvPvE») που εκτυλίσσεται σε ένα φανταστικό κόσμο που ονομάζεται Ατρέια (Atreia).
Ήδη από τις 20 Μαΐου του 2009, το παιχνίδι είχε 3.5 εκατομμύρια εγγεγραμμένους χρήστες στην Ασία. Η πρώτη μεγάλη επέκταση του παιχνιδιού με την ονομασία Aion: Assault on Balaurea διανεμήθηκε στην Ευρώπη και τη Βόρεια Αμερική στις 7 Σεπτεμβρίου 2010. Στις 29 Φεβρουαρίου του 2012, το Aion έγινε free-to-play στην Ευρώπη, ένας τύπος παιχνιδιού που δίνει στους παίχτες πρόσβαση σε ένα σημαντικό μέρος του περιεχομένου, χωρίς αυτοί να πρέπει να πληρώσουν, έχοντας ένα περιορισμένο σύνολο επιλογών όσον αφορά τη συλλογή αντικειμένων του φανταστικού κόσμου («gathering»), το εμπόριο («trade») και τα κανάλια συνομιλίας μεταξύ παιχτών («chat»). Στη Βόρεια Αμερική η παρόμοια μέθοδος με την ονομασία Truly Free τέθηκε σε εφαρμογή στις 11 Απριλίου 2012 χωρίς τους περιορισμούς που είχαν τεθεί στην Ευρώπη.
Το Aion στην Ευρώπη, μέσω της γερμανικής εταιρείας GameForge, χρησιμοποιεί 8 κεντρικούς servers χωρητικότητας 5.500 χρηστών ο καθένας, καθώς και 4 συμπληρωματικούς για συγκεκριμένες εφαρμογές του παιχνιδιού. Σε παγκόσμιο επίπεδο, από τις 25 Σεπτεμβρίου 2014, το παιχνίδι αριθμεί περίπου 5 εκατομμύρια παίχτες.
Πλοκή
300px|To Capitol Building στο Pandaemonium στον κόσμο του Aion|left|thumb Η Atreia είναι ένας κόσμος οπού κάποτε συγκρατούνταν από τον Πύργο της Αιωνιότητας, όμως μετά από έναν τιτάνιο αρχαίο κατακλυσμό χωρίστηκε σε δυο κομμάτια δημιουργώντας έναν εσωτερικά κενό πλανήτη. Τα μαγικά ιπτάμενα νησιά, οι απέραντες τούνδρες και οι χαώδεις άβυσσοι είναι μερικά από τα χαρακτηριστικά του απέραντου αυτού κόσμου. Το κάθε κομμάτι της Atreia κατοικείται από μία από τις δυο φυλές που μπορεί να επιλέξει να χειριστεί ο παίχτης. Οι δυο αυτές φυλές είναι οι Elyos και οι Asmodians. Οι δυο φυλές, χωρισμένες για αιώνες η μια από την άλλη, μελαγχολούσαν για την καταστροφή του κόσμου τους, και το μίσος μεταξύ τους όλο και μεγάλωνε.
Αρκετούς αιώνες μετά τον κατακλυσμό, κομμάτια του κατεστραμμένου Πύργου άρχισαν να αιωρούνται μυστηριωδώς στον αέρα, και με έκπληξη όλοι ανακάλυψαν πως πηγή αυτού του περίεργου γεγονότος ήταν κάποιες ασταθείς πύλες που οδηγούσαν σε άλλες σκοτεινές διαστάσεις. Το μέρος αυτό ονομάστηκε «Άβυσσος» («Abyss»). Σε αυτό το μυστηριώδες μέρος όλοι μπορούσαν να πετάξουν, ενώ σταδιακά μετατράπηκε σε πεδίο μάχης μεταξύ των δυο φυλών, για κατατρόπωση και επικράτηση. Καθώς λοιπόν οι Elyos και οι Asmodians έμεναν σε αυτή την νέα αφιλόξενη περιοχή, ανακάλυπταν νέες λιγότερο ασταθής πύλες προς άλλες διαστάσεις, βρέθηκαν αντιμέτωποι με μια πρωτόγονη νέα δύναμη. Μια φυλή με το όνομα Balau. Εξορισμένοι σε άγνωστη διάσταση κατά την διάρκεια του μεγάλου κατακλυσμού, οι Balaur είναι ο μεγαλύτερος εχθρός όλως των φυλών της Atreia. Ήταν ο πόλεμος μεταξύ των κατοίκων της Atreia και των Balaur που οδήγησε στον μεγάλο κατακλυσμό, και από τότε που επέστρεψαν, η επιβίωση των δυο αντιμαχόμενων φυλών έγινε αβέβαιη.
Σύστημα PvPvE
thumb|left|300px|Σύστημα Ιεραρχίας Το «PvPvE» σύστημα του Aion περιστρέφεται γύρω από μάχες μέσα στις περιοχές της Abyss και της Balaurea (ζώνες PvP). Εντός αυτών των ζωνών υπάρχουν διασκορπισμένα Φρούρια (Fortresses), τα οποία μπορούν να τα εξουσιάσει η κάθε Λεγεώνα (Legion, έτσι ονομάζονται οι οργανωμένες ομάδες παιχτών κάτω από το ίδιο όνομα, ή αλλιώς guilds, στο Aion). Η μάχη για τον έλεγχο αυτών των κάστρων περιλαμβάνει την καταπολέμηση των παικτών της αντίπαλης παράταξης (faction) και ταυτόχρονα αυτόματα-ελεγχόμενους χαρακτήρες (Non-player character ή αλλιώς NPC), χρησιμοποιώντας ειδικά όπλα πολιορκίας (siege weapons) που λαμβάνονται από την εκμετάλλευση PvE περιεχομένου. Οι Legions που κατέχουν κάποιο Fortress (και μπορούν να κατέχουν και παραπάνω από ένα) δικαιούνται αυτόματα χρηματοδότηση από τη φορολογία της περιοχής του Fortress και οι παίχτες του Faction που κατέχει το Fortress έχουν πρόσβαση σε ειδικούς NPC καθώς και εκπτώσεις στις τηλεμεταφορές (teleports) μεταξύ περιοχών και στις αγορές αντικειμένων από NPC πωλητές. Το παιχνίδι δεν επιτρέπει σε παίχτες του ίδιου Faction να πολεμήσουν μεταξύ τους, εκτός από περιστασιακές μονομαχίες (duel), σε κάποια από τις Αρένες (π.χ. Arena of Glory, Arena of Cooperation, Arena of Chaos, Arena of Discipline, Triniel Colliseum), ή στο χάρτη της Παγγαίας (υποπεριοχή της Ρεσάντα).
Η συμμετοχή στο PvP ανταμοίβεται με Abyss Points. Το παιχνίδι ιεραρχεί τους παίχτες καθώς νικούν μάχες με βάση τη συμμετοχή τους στην Abyss και Balaurea. Ορισμένα αντικείμενα μπορούν να αγοραστούν ανταλλάσοντας Abyss Points, όπως πανοπλίες και τα όπλα με στοχευμένα PvP στατιστικά. Αυτό αναφέρεται ως το Σύστημα Ιεραρχίας Αβύσσου (Abyss Rank system), και υπάρχει ένας περιορισμένος αριθμός από υψηλόβαθμους παίκτες ανά διακομιστή. Οι παίχτες με την υψηλότερη βαθμολογία ανταγωνίζονται για τις σχετικά λίγες διαθέσιμες θέσεις. Οι παίκτες του πολύ υψηλού βαθμού λαμβάνουν επίσης τη δυνατότητα να μεταμορφώνονται σε αυτό που είναι γνωστό ως Προστάτης Στρατηγός (Guardian General), μια μορφή που προσδίδει μια εξαιρετικά μεγάλη ώθηση σε ορισμένα στατιστικά και κάποιες ιδιαίτερες δεξιότητες (skills), τις οποίες μπορεί να χρησιμοποιεί όσο είναι μεταμορφωμένος. Ένας παίχτης λαμβάνει Abyss Points κάθε φορά που νικά έναν άλλο παίχτη σε μάχη και αντίστοιχα, αφαιρούνται Abyss Points από τον χαμένο της μάχης. Όσο πιο υψηλός είναι ο βαθμός του αντίπαλου παίχτη τόσο περισσότερους Abyss Points θα αποκτήσει ο παίχτης που θα τον νικήσει. Επίσης, οι Abyss Points μπορούν να αποκτηθούν με την εκπλήρωση συγκεκριμένων αποστολών ή ανταλλαγών συγκεκριμένων αντικειμένων σε ειδικούς NPC.
Από την επέκταση 4.0 του παιχνιδιού και μετά, οι υψηλότερες εννιά θέσεις στην ιεραρχία καθορίζονται από το σύστημα Τιμής (Honour Points). Ο κάθε παίχτης συλλέγει Honour Points με παρόμοιο τρόπο με αυτόν του Abyss Point συστήματος, με τη διαφορά ότι οι Honour Points ενός παίχτη μειόνονται κατά ένα μέρος κάθε μέρα.
Κλάσεις
thumb|450px|right|Επιλογή κλάσης κατά τη δημιουργία χαρακτήρα Το παιχνίδι περιλαμβάνει έξι αρχικές κλάσεις χαρακτήρων, τις Warrior (πολεμιστής), Scout (ανιχνευτής), Mage (μάγος), Priest (ιερέας), Engineer (μηχανικός) και Artist (καλλιτέχνης). Ο κάθε παίχτης πρέπει να επιλέξει μια από αυτές κατά τη δημιουργία του χαρακτήρα του. Όταν ο χαρακτήρας φθάσει στο επίπεδο 10 (Level 10), τότε μπορεί να επιλέξει μια καινούρια από τις διαθέσιμες νέες ειδικές κλάσεις ανάλογα με το τί είχε επιλέξει αρχικά, ως εξής:
Στην αμερικανική έκδοση του παιχνιδιού, ο Bard ονομάζεται Songweaver (Σονγκγουίβερ) και ο Gunner ονομάζεται Gunslinger (Γκανσλίνγκερ).
Αλυσίδες δεξιοτήτων
Ένα από τα βασικά χαρακτηριστικά των MMORPG παιχνιδιών είναι η απόκτηση συγκεκριμένων δεξιοτήτων (skills) ενός χαρακτήρα ανάλογα με το επίπεδό του (level) και την εκπλήρωση συγκεκριμένων αποστολών (quests). Στο Aion αρκετά skills μπορούν να χρησιμοποιηθούν μόνο κατά μία συγκεκριμένη σειρά δημιουργόντας μία αλυσίδα δεξιοτήτων (skill chain). Γενικά, τα skills όσο πιο αποκρυσμένα είναι στην αλυσίδα, τόσο είναι και πιο δυνατά ή ακριβή.
Ομάδες
Μέχρι 6 παίκτες μπορούν να σχηματίσουν μια ομάδα (group), να βοηθήσει ο ένας τον άλλον στη μάχη, και να μοιραστούν τα οφέλη της νίκης. Ορισμένες περιοχές έχουν σχεδιαστεί για παιχνίδι μέσω ομάδας και η ύπαρξη μιας ομάδας είναι υποχρεωτική για την είσοδο σε ορισμένες περιοχές στο παιχνίδι. Μέχρι τέσσερις ομάδες, 24 παίχτες, μπορούν να σχηματίσουν μια συμμαχία (alliance) για καταστάσεις που απαιτούν ακόμη μεγαλύτερη αριθμητική δύναμη. Οκτώ συμμαχίες μπορούν να συνδυάζονται για να σχηματίσουν ένα συνασπισμό (league), επιτρέποντας για ένα σύνολο 192 παικτών που συμμετέχουν σε μια συγκεκριμένη δραστηριότητα.
Το καθένα group, alliance ή league έχει και το δικό του κανάλι ομιλίας (chat channel), το οποίο δημιουργείται αυτόματα κατά τη δημιουργία της κάθε ομάδας, συμμαχίας ή συνασπισμού, με σκοπό την άμεση και βέλτιστη επικοινωνία των παιχτών.
Διαδικασία δημιουργίας αντικειμένων
Οποιοδήποτε αντικείμενο που μπορεί να κατασκευαστεί στην πραγματικότητα αποτελείται από πολλά επιμέρους συστατικά ή υλικά. Ο παίκτης μπορεί είτε να μάθει τα υλικά που απαιτούνται για ένα συγκεκριμένο είδος αυτόματα, είτε μέσω αγοράς του σχέδιου κατασκευής του (Design). Σε γενικές γραμμές, αυτά τα υλικά αγοράζονται από τους NPC προμηθευτές ή από άλλους παίκτες που τα συνέλεξαν από το περιβάλλον της Atreia, προδημιουργημένα ή μη. Δεν μπορούν να κατασκευαστούν όλα τα αντικείμενα βέβαια, κάποια αποκτώνται αυτούσια.
Αποστολές
Στα παιχνίδια ρόλων είναι συνηθισμένο ο παίχτης να λαμβάνει μέρος σε διάφορες αποστολές (Quests). Υπάρχουν τέσσερα είδη quest στο Aion, οι συνηθισμένες αποστολές (Standard Quests), οι αποστολές εκστρατείας (Campaign Quests), οι εντολές εργασίας (Work Orders) και οι πολεμικές αποστολές (War Quests). Οι πρώτες απαιτούν από τον παίκτη να ολοκληρώσει μια αποστολή για να λάβει μια ανταμοιβή (εξοπλισμός, βιβλία γνώσεων και διάφορα άλλα). Οι δεύτερες επικεντρώνεται στην ιστορία του παιχνιδιού (Lore), και είναι ζωτικής σημασίας για την πρόοδο του παίκτη. Τα Work Orders χρησιμοποιούνται να αυξηθεί η ικανότητα του εκάστοτε παίχτη σε ένα επιλεγμένο profession. Τέλος, τα War Quests αποτελούν αποστολές PvP κατά τα οποία ο κάθε παίχτης πρέπει να νικήσει αντιπάλους σε συγκεκριμένες περιοχές.
Κάποια από τα Quests είναι επαλαμβανόμενα (Repeatables) και κάποια γίνονται κοινόχρηστα σε άλλους παίχτες, ενώ υπάρχουν και άλλα που δεν μπορούν να εγκαταλειφθούν (για παράδειγμα τα Campaign Quests).
Μέσα ανάβασης
Υπάρχουν, βέβαια και συγκεκριμένα οχήματα ή αντικείμενα που μπορεί να χρησιμοποιήσει ένας παίχτης για συγκεκριμένους σκοπούς, τα οποία παρέχουν και ξεχωριστά Skills στον ίδιο. Οι συγκεκριμένες δεξιότητες είναι διαθέσιμες μόνο για όση ώρα ο χαρακτήρας χρησιμοποιεί το συγκεκριμένο Mount.
Πτήση
Υπάρχουν πολλές πτυχές στην πτήση του Aion, το οποίο παίζει ζωτικό ρόλο στη μετακίνηση, τη μάχη, τις αποστολές και το crafting. Η πτήση επιτρέπεται μόνο σε ορισμένες περιοχές, γνωστές ως ζώνες πτήσης (Flight Zones). Η πτήση αρχικά περιορίζεται σε 60 δευτερόλεπτα, αλλά μπορεί να αυξηθεί με διάφορες πανοπλίες, τίτλους και άλλα στοιχεία στο παιχνίδι. Ένας παίκτης μπορεί επίσης να χρησιμοποιήσετε φίλτρα (potions) κατά τη διάρκεια της πτήσης, που προσθέτουν χρόνο στην εναπομένουσα διάρκεια της πτήσης του. Ωστόσο, αυτά τα φίλτρα δεν αλλάζουν το μέγιστο χρόνο πτήσης. Οι χαρακτήρες μπορούν να αποκτήσουν τα πρώτα τους φτερά στο επίπεδο 10 (Level 10).
Ανάπτυξη παιχνιδιού
300px|right|thumb|To [[λογότυπο του παιχνιδιού]]
Τα πρώτα χρόνια
Το παιχνίδι στη συνέχεια κατασκευάστηκε σε συγκεκριμένες εκδόσεις για τις Δυτικές Αγορές, συμπεριλαμβάνοντας τη Βόρεια Αμερική, την Ευρώπη, και την Αυστραλία. Η NCsoft πραγματοποίησε «closed beta» δοκιμαστικές περιόδους τον Ιούνιο του 2009 για τους αμερικανούς και ευρωπαίους παίχτες, που διήρκησαν 6 σαββατοκύριακα. Η «open beta» ξεκίνησε το Σεπτέμβριο του 2009. Κατά τη διάρκεια αυτής της περιόδου, το λογισμικό προστασίας κλοπής και εξαπάτησης «GameGuard» (σημαίνει φύλακας παιχνιδιού) απενεργοποιήθηκε. Αν και το «GameGuard» χρησιμοποιείται ευρύτατα στις ασιατικές αγορές για να σταματάει τα φαινόμενα του «botting» (προφέρεται μπότινγκ και περιγράφει την παράνομη αυτοματοποίηση του χειρισμού ενός χαρακτήρα από εξωτερικό λογισμικό) και της εξαπάτησης, αφαιρέθηκε από τις δυτικές αγορές λόγω μιας σειράς προβλημάτων που παρουσιάστηκαν κατά τη διάρκεια του «open beta». Το κάστινγκ και η παραγωγή των φωνών επαναπραγματοποιήθηκαν για τις δυτικές αγορές από την εταιρεία «Blindlight» («Μπλάιντ λάιτ») του Χόλυγουντ στο Λος Άντζελες.
Επεκτάσεις
Aion 2.0: «Assault on Balaurea»
To «Aion: Assault on Balaurea» («Επίθεση στην Μπαλαουρία») αποτελεί την επέκταση 2.0 του Aion. Κυκλοφόρησε στις 7 Σεπτεμβρίου 2010 και εξέλιξε την ιστορία και τον κόσμο του παιχνιδιού, μιας και ανέπτυξε τον κόσμο της Atreia πολύ πέρα από της περιοχές των Elysea και Asmodae. Η συγκεκριμένη επέκταση δίνει τη δυνατότητα και στις δυο πλευρές να πραγματοποιήσουν μάχες στην μητρική περιοχή των Μπαλάουρ, την Μπαλαουρία. Οι παίχτες αποκτούν νέες αποστολές, ιστορία και αναβαθμισμένες ζώνες μάχης, το ανώτατο επίπεδο των χαρακτήρων ανέβηκε από 50 σε 55, και προστέθηκαν νέα όπλα, αντικείμενα, δεξιότητες, και τεχνικές πτήσης. Η συγκεκριμένη επέκταση εισήγαγε, επίσης, λειτουργικά κοιτικίδια εξοπλισμένα με οφέλη του παιχνιδιού που θα μπορούν να γίνουν μόνιμοι σύντροφοι του κάθε χαρακτήρα. Ενώ η «Assault on Balaurea» ήταν δωρεάν επέκταση στην Βόρεια Αμερική και την Ευρώπη, η NCsoft κυκλοφόρησε μια έκδοση λιανικής πώλησης σε κουτί με έξτρα περιεχόμενο όπως στο κατοικίδιο ζώο του παιχνιδιού, το οποίο ποικίλλει ανάλογα με το λιανοπωλητή.
Aion 3.0: «The Promised Lands» ή Aion 3.0: «Ascension»
Aion 4.0: «Dark Betrayal»